wickkiey/tamil-wikipedia-chunked huggingface dataset:
# பயனர் (கணினியல்)

## கணினியில் பயனர்

கணினியில் பயனர் எனும் சொல்லானது, கணினியைப் பயன்படுத்தும் ஒருவரைக் குறிக்கும். எல்லா கணினிகளிலும் பயனர் (User) எனும் பதிவு பக்கம் கட்டாயம் இருக்கும். அங்கே இந்த "பயனர்" எனும் பதிவு பக்கத்தை அல்லது பெயரை அநேகமாக கணினியை வாங்கியப்பின் பயன்படுத்துபவர் தனது பெயரை அல்லது தான் விரும்பு பெயரை இட்டு மாற்றம் செய்துக்கொள்வார். இங்கே "பயனர்" எனும் சொல்லானது அக்கணினியை பயன்படுத்துபவரும் பயன்பெறுபவரும் ஆகிய இரண்டு பொருற்களை உணர்த்துகிறது.
# பயனர் (கணினியல்)

## இணையத்தில் பயனர்

இணையத்தில் பயனர் எனும் சொல்லானதும் இணையத்தைப் பயன்படுத்துவோர் மற்றும் பயன்பெறுவோர் எனும் இருபொருள் கொண்டதே ஆகும். அதனடிப்படையில் இணையத்தை பயன்படுத்தும் அனைவரும் பயனர்களே ஆவர். சில இணையத்தளங்களில் பயனர் பக்கங்கள் உள்ளன. அந்த பயனர் பக்கங்களை பார்வையிட பொதுவாக எல்லாப் பயனர்களுக்கும் முடியுமாயினும், அவற்றின் உள்நுழைந்து மேலதிகமான பயன்களைப் பெறுவதற்கு பயனராக பதிவு செய்தல் அவசியமாகும்; இதனை பயனராக கணக்கு திறத்தல் என்றும் கூறப்படுக்கின்றது. பயனராக பதிவு செய்வதற்கு அல்லது ஒரு பயனர் கணக்கு திறப்பதற்கு ஒரு பயனர் பெயரும் அவசியமாகும். பயனர் பெயர் என்பது தாம் விரும்பு வகையில் ஒருவர் இட்டுக்கொள்ளும் பெயராகும்.
# பயனர் (கணினியல்)

## மாற்றுக்கருத்து

இந்த "பயனர்" எனும் சொல் தொடர்பில் பல திறனாய்வாளர்களிடம் மாற்றுக்கருத்துக்களும் உள்ளன. சில கணினியல் தொழில்சார் திறானாய்வாளர்கள் இந்த "பயனர்" எனும் சொல் ஏற்புடையதல்ல என்றும் அச்சொல் தொடர்பில் தமது விருப்பமின்மையையும் தெரிவித்துள்ளனர்; அத்துடன் இந்த "பயனர்" எனும் சொற்பதம் மாற்றம் பெறவேண்டும் என்பதனையும் வலியுருத்துகின்றனர்.
# யூசுஃப் பதான்

**யூசுஃப் கான் பதான்** (**Yusuf Khan Pathan** பிறப்பு 17 நவம்பர் 1982) ஓர் இந்தியத் துடுப்பாட்டக்காரர். முதல்தரத் துடுப்பாட்டத்தில் 2001/02 காலத்தில் காலடி வைத்தார். மிகவும் ஆற்றலுடைய வலதுகை மட்டையாளரும் வலதுகை புறத்திருப்ப பந்து வீச்சாளருமாவார். இவரது தம்பி இர்ஃபானும் ஓர் இந்தியத் துடுப்பாட்டக்காரர் ஆவார்.
# யூசுஃப் பதான்

## பன்னாட்டு நூறுகள்

### ஒருநாள் பன்னாட்டுத் துடுப்பாட்டத்தில் சதங்கள்

- **ஓட்டங்கள்** நெடுவரிசையில், * எனக் குறிப்பிடப்பட்டால் **ஆட்டமிழக்காது** எனப் பொருள் கொள்க.
- **ஆட்டங்கள்** நெடுவரிசையில் **ஆட்ட எண்** என்பது விளையாட்டளாரின் வாழ்நாளில் எத்தனையாவது ஆட்டம் எனப் பொருள் கொள்க.  
**ஒருநாள் பன்னாட்டுத் துடுப்பாட்ட சதங்கள் - யூசுஃப் பதான்**  
| ஓட்டங்கள் | ஆட்டங்கள் | எதிர் | நகரம்/நாடு | நிகழிடம் | ஆண்டு |  |
| --- | --- | --- | --- | --- | --- | --- |
| **[1]** | 123* | 41 | பெங்களூரு, இந்தியா | எம். சின்னசுவாமி அரங்கம் | 2010 |  |
| **[2]** | 105 | 45 | செஞ்சூரியன், தென்னாபிரிக்கா | சூப்பர்ஸ்போர்ட்ஸ் பார்க் | 2011 | } |
# ஜெட்பர்க் நடவடிக்கை

**செட்பர்க் நடவடிக்கை** (*Operation Jedburgh*, ஜெட்பர்க் நடவடிக்கை) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு ரகசிய நாசவேலை நடவடிக்கை. இதில் நாசி ஜெர்மனியின் ஆக்கிரமிப்பில் இருந்த பிரான்சு, பெல்ஜியம், நெதர்லாந்து நாடுகளில் இயங்கி வந்த உள்நாட்டு எதிர்ப்புப் படைகளுக்குத் துணையாகச் செயல்பட நேச நாட்டு சிறப்புப் படை அதிகாரிகள் வான்குடை மூலம் அந்நாடுகளுக்கு அனுப்பப்பட்டனர்.  
1940ல் பிரான்சு, பெல்ஜியம், நெதர்லாந்து ஆகிய நாடுகள் நாசி ஜெர்மனியால் தோற்கடிக்கப்பட்டு ஆக்கிரமிக்கப்பட்டன. இந்த நாடுகளில் நாசி ஆட்சிக்கு எதிராக உருவான உள்நாட்டு எதிர்ப்பு இயக்கங்களுக்கு ஆயுதப் பயிற்சியளித்து தேவையான தளவாடங்களை வழங்க பிரிட்டன் மற்றும் இந்நாடுகளில் நாடு கடந்த அரசுகள் திட்டமிட்டன.  
பிரிட்டனின் சிறப்பு நடவடிக்கைகள் செயற்குழு, அமெரிக்காவில் மேல்நிலை உத்திச் சேவைகளுக்கான அலுவலகம், சுதந்திர பிரெஞ்சு அரசின் உளவு மற்றும் நடவடிக்கைகளுக்கான நடுவண் அமைப்பு ஆகியவை ஒன்றிணைந்து ஜெட்பர்க் நடவடிக்கையைத் தொடங்கின. இதில் மூன்று உறுப்பினர்களைக் கொண்ட குழுக்கள் பயிற்சி அளிக்கப்பட்டு நாசி ஆக்கிரமிப்பு நாடுகளில் வான்குடை வழியாக தரையிறக்கப்பட்டனர்.  
“ஜெட்பர்குகள்” என்று அழைக்கப்பட்ட இக்குழுவினர் உள்நாட்டு எதிர்ப்புப் படையினருக்கு ஆயுதப் பயிற்சி, நாச வேலைப் பயிற்சி, கொரில்லாப் போர்முறைகள் ஆகியவற்றில் பயிற்சி அளித்தனர். எதிர்ப்புப் படையினருக்கும் நேச நாட்டுப் போர்த் தலைமையகத்துக்கும் இடைமுகமாகச் செயல் பட்டனர். 1944ல் மேற்கு ஐரோப்பா மீது நேச நாட்டுப் படைகள் கடல்வழியாகப் படையெடுத்த போது, அவற்றுக்குத் துணையாக ஜெர்மானிய படைநிலைகளுக்குப் பின்னால் நாச மற்றும் சீர்குலைப்பு வேலைகளிலும் இக்குழுக்கள் ஈடுபட்டன.
# மேற்கு வங்காளம் மக்களவை உறுப்பினர்கள் 2009

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- அகில இந்திய திரிணாமுல் காங்கிரசு-19
- மார்க்சிஸ்ட் கம்யூனிஸ்ட் கட்சி - 9
- இந்திய தேசிய காங்கிரஸ் - 6
- இந்தியப் பொதுவுடமைக் கட்சி -2
- அகில இந்திய பார்வார்டு பிளாக் -2
- ஆர்.எஸ்.பி - 2
- பாரதீய ஜனதா கட்சி - 1
- சுயேச்சை-1
# மாற்றுக்கருத்து

**மாற்றுக்கருத்து** என்பது ஒரு திட்டத்தை முன்னெடுத்து செல்லும் போது, பொதுவாக எல்லோரும் சிந்திக்கும் வழிமுறையில் இருந்து மாறுப்பட்ட அதேவேளை ஏற்கத்தகுந்ததும் சிறந்ததுமான கொள்கையினை அல்லது திட்டத்தை முன்வைப்பதனைக் குறிக்கும். மாற்றுக்கருத்து என்பதனை ஒரு அமைப்பின் அல்லது திட்டத்தின் உள்ளிருந்து அல்லது வெளியில் இருந்து என்றாலும் முன்வைக்கலாம். ஆனால் அவை அவை அந்த குறிப்பிட்ட அமைப்பின் அல்லது திட்டத்தின் வளர்ச்சியை நோக்காகக் கொண்டதாக இருத்தல் வேண்டும். அவ்வாறான மாற்றுக்கருத்து சிந்தனைகள் பல்வேறு மட்டத்தின் அறிவியலாளர்கள் மற்றும் திறனாய்வாளர்கள் போன்றோரால் வரவேற்கப் படுகின்றது. சில மாற்றுக்கருத்து சிந்தனையாளர்களின் தோற்றம் என்பது உலக போக்கினையே மாற்றியமைத்தவைகளும் உள்ளன.
# மாற்றுக்கருத்து

## மாற்றுக்கருத்தாளர்கள்

உலகளவில் போற்றப்படும் மாற்றுக்கருத்து சிந்தனையாளர்கள் எனும் வரிசையில் ...
# மாற்றுக்கருத்து

## போலி மாற்றுக்கருத்தாளர்கள்

மாற்றுக்கருத்து எனக் கூறிக்கொண்டு ஒரு அமைப்பு அல்லது திட்டம் குறித்த எந்த நன்னோக்கும் அற்ற வகையில் உள்ளிருந்து அல்லது வெளியில் இருந்து விடப்படும் கருத்துக்கள் அல்லது அறிக்கைகள் "மாற்றுக்கருத்து" எனும் வகையில் சாராது. அவ்வாறானவை பெரும்பாலும் ஒரு அமைப்பினை அல்லது திட்டத்தை சீர்குழைப்பதற்கு, எதிர்பதற்கு, மக்கள் மனங்களில் இருந்து எதிர்ப்பலைகளை தோற்றுவிப்பதற்கு, பிழையான கருத்துக்களை புகுத்துவதற்கு திட்டமிட்டு விடப்படும் கருத்துக்கள் அல்லது அறிக்கைகள் மட்டுமே ஆகும். இவ்வாறானவை சமுதாயத்தில் பிழையான கருத்துக்களை மக்கள் மத்தியில் விதைப்பதுடன் பாரிய அபாயங்களை தோற்றுவிப்பதற்கும் வழி வகுத்து விடுகின்றன.
# ஃபலேசு

**ஃபலேசு** (, ஃபலேஸ்) என்பது பிரான்சின் வடமேற்குப் பகுதியில் அமைந்துள்ள “கம்யூன்” என்னும் பிரஞ்சு நிர்வாகப் பிரிவு வகையைச் சேர்ந்த ஒரு உள்ளூராட்சிப் பிரிவு. இது கீழை நார்மாண்டியின் கல்வாடோ பகுதியில் அமைந்துள்ளது. 2012 ஆம் ஆண்டுக் கணக்கின்படி இதன் மக்கள்தொகை 8,413.
# ஃபலேசு

## அமைவு

கௌணின் (*Caen*) தென்கிழக்கில் தொலைவில் தீவ் ஆற்றின் துணை ஆறான ஆண்த ஆற்றங்கரையில் ஃபலேசு அமைந்துள்ளது.
# ஃபலேசு

## வரலாறு

கோட்டை]]  
இங்கிலாந்தை ஆண்ட முதலாம் நார்மன் மன்னரான வாகையாளர் வில்லியம் ஃபலேசில் பிறந்தவர்.  
இரண்டாம் உலகப் போரில் ஃபலேசின் பெரும்பகுதி குண்டுவெடிப்பால் அழிவுற்றது. ஆகத்து 1944 ல் நிகழ்ந்த தாக்குதலில் இரண்டு ஜெர்மானியப் படைகள் நேச நாட்டுப்படைகளால் சுற்றிவளைக்கப்பட்டு அழிக்கப்பட்டன. 10,000 ஜெர்மானியப் படை வீரர்கள் கொல்லப்பட்டனர்; 50,000 படை வீரர்கள் சிறைபிடிக்கப்பட்டனர்.
# வார்ப்புரு:Infobox referendum

<includeonly>{| ="1" cellpadding="4" cellspacing="0"background-color:#eeeeee; font-size:135%;"
! }
|-
| }  
| தேர்தல் முடிவுகள் |
| --- |  
| வாரியாக முடிவுகள் |
| --- |
| ]] |
| } |  
|-
|<small>}</small>
|}</includeonly><noinclude>  
</noinclude>
# ஆணியல் பெண்

**ஆணியல் பெண்** (Tomboy) என்பது ஒரு ஆணின் இயல்பான குணியியல்புகள் இருப்பதாகக் காணப்படும் அல்லது வெளிக்காட்டும் பெண்களை குறிக்கும். குறிப்பாக இந்த ஆணியல் பெண்களிடன் உடை, நடை, அலங்காரம் ஆண்களைப் போன்றே இருக்கும். சிலரது குரலும் ஆண் தன்மையுடைவையாகவும் காணப்படுகின்றன.  
ஒரு "ஆணியல் பெண்" எப்போதும் ஒரு ஆணை பார்த்து சலனப் படுபவராக இருக்க மாட்டார். ஆண்களை "அடே நண்பா" என்று அழைத்து தானும் ஒன்றாக ஆண்களுடன் இணைந்து விளையாட்டு முதல் அனைத்து செயல்பாடுகளிலும் இணைந்து பங்குபற்றுவோர்களாகக் காணப்படுவார். இதையறியாத ஆண்கள் அவர்களை சாதாரணப் பெண்களாக நினைத்து பழக முற்படுகையில் சிக்கல் உருவாகின்றது. அவ்வாறான நிலையில் ஆண்களுடன் உறவு நிலையை விரும்பாத ஆணியல் பெண்கள் ஒதுங்கிக்கொள்வதனையும் காணக்கூடியதாக உள்ளது.
# ஆணியல் பெண்

## சொல் விளக்கம்

ஆங்கிலத்தில் பேச்சு வழக்கில் ஒரு சொல் ("Tomboy" ) இருப்பினும், ஆங்கில அகராதிகளில் வேறு விளக்கம் ("A boyish girl") கொடுக்கப்பட்டுள்ளது.
# ஆணியல் பெண்

## இல்லறவாழ்வு

இவ்வாறான பெண்கள் ஆண்களுடனான இல்லற வாழ்வை விரும்புவதில்லை. இலங்கை, இந்தியா உட்பட பல நாடுகளில் இவ்வாறானவர்களின் இயல்பு தன்மை காணப்படாததால் அல்லது புறக்கணிக்கப்படுவதால் ஆண்களுடன் ஏற்படுத்திவைக்கும் இல்லற வாழ்வில் சிக்கல்களும் தோன்றுகின்றன. சில மேற்கத்தைய நாடுகளில் இவ்வாறானவர்களில் குணயியல்புகள் பரீசிலிக்கப் பட்டு இவர்களையும் சமூகத்தில் சமமானவர்களாக மதித்து, அவர்களின் விருப்புக்கமைய உறவு வைத்துக்கொள்ளும் இன்னொரு பெண்ணுடனான உறவை மனிதநேய அடிப்படையில் ஏற்றுக்கொள்ளப் படுகின்றன. இவ்வாறு ஏற்றுக்கொள்ளும் நிலையிலேயே திருமணங்களும் தற்காலத்தில் நடைபெற்று வருகின்றன.
# ஆணியல் பெண்

## நாடுகளில் ஏற்புநிலை

ஐக்கிய நாடுகள் சட்டத்திலும் இவர்களுக்கான அங்கீகாரம் உள்ளது. குறிப்பிட்ட சில நாடுகளில் இவ்வாறான ஆணியல் பெண்களின் உறவு வாழ்க்கை முறை சட்டவிரோதமாக பார்க்கப்படுவதால், அவர்கள் தமது கோரிக்கையை ஐக்கிய நாடுகள் ஆணையத்தில் அதற்கான பிரிவில் முறையிடுவதன் ஊடாக, கோரிக்கைகள் பரிசீலனைக்கு ஏற்றுக்கொள்ளப்படுகின்றன.
# ஆணியல் பெண்

## தொலைக்காட்சியில்

ஜீ தமிழ் தொலைக்காட்சியில் ஒளிபரப்பாகும் சத்யா என்ற தொடர் ஆணியல் பெண்ணின் வாழ்வை மையமாகக் கொண்டு எடுக்கப்பட்ட முதல் தமிழ்த் தொடர் ஆகும்.
# யக் பெறய

**யக் பெறய** (*Yak Beraya*) என்பது இலங்கையின் ஒரு தாள வாத்தியக் கருவியாகும். பெறய என்னும் சிங்களச் சொல் மேளம் எனும் இசைக்கருவியைக் குறிக்கும்.  
இலங்கையில் யக் பெறய, றுகுண பெறய, தெவில் பெறய, பகத்தரட்ட பெறய என்பன தாழ்நிலப் பகுதி (தெற்குப் பகுதி) நாட்டியங்களுடன் இணைந்த பாரம்பரிமான மேளங்களாகும். நீண்ட உருளை வடிவமான இந்த இசைக்கருவி இரண்டு கைகளாலும் இசைக்கப்படுகின்றது.  
யக் பெறய கிட்டத்தட்ட 3 அடி நீளமானதும், 1 அடி 3 அங். விட்டம் உடையதும் ஆகும். இதன் வட்டப் பகுதி மான் தோலினால் ஆனது.
# பிரகீத் எக்னலிகொட

**பிரகீத் எக்னலிகொட** (*Prageeth Eknaligoda*) இலங்கையின் ஊடகவியலாளரும், கேலிச்சித்திர ஓவியரும் ஆவார். சுதந்திர ஊடக அமைப்பைச் சேர்ந்த இவர் லங்காநியூஸ்.கொம் இணையத்தளத்தின் ஊடகவியலாளராகப் பணியாற்றியவர். இவர் இலங்கை அரசுத்தலைவர் தேர்தலுக்கு இரண்டு நாட்களுக்கு முன்னர், 2010, சனவரி 24 ஆம் நாள் இரவு 08:30 மணியளவில் கொஸ்வத்தை என்ற இடத்தில் வைத்துக் காணாமல் போனதாக முறையிடப்பட்டது
. இவர் இலங்கை அரசு சார்பானவர்களால் கடத்தப்பட்டதாக அவரது குடும்பத்தினர் நம்புகின்றனர், ஆனாலும் இதனை அரசாங்கள் மறுத்துள்ளது. முன்னாள் இராணுவத் தளபதி சரத் பொன்சேகாவை மையப்படுத்தி "போர் ஒன்றை வெற்றி கொள்வதற்கான இரகசியங்கள்' என்ற 40 நிமிட நேர ஆவணத் திரைப்படத்தைத் தயாரித்தவர்களில் இவரும் ஒருவர்.  
எக்னலிகொட காணாமல் போன நிகழ்வை விளக்கி பன்னாட்டு மன்னிப்பு அவை அறிக்கை வெளியிட்டுள்ளது. எல்லைகளற்ற செய்தியாளர்கள் என்ற அமைப்பும் இவரைப்பற்றித் தனது கரிசனையை வெளிப்படுத்தியுள்ளது. ஆனாலும் இவர் இதுவரையில் கண்டுபிடிக்கப்படவில்லை.
# இலங்கை அரசுத் தலைவர் தேர்தல், 1988

இலங்கை அரசியல் வரலாற்றில் இரண்டாவது இலங்கை அரசுத் தலைவர் தேர்தல் (சனாதிபதித் தேர்தல்) 1988 டிசம்பர் 19ம் திகதி நடைபெற்றது. இத் தேர்தலுக்கான நியமனப்பத்திரங்கள் 1988 நவம்பர் 10ஆம் திகதி காலை 9.00 மணி முதல் 11.00 மணி வரை கொழும்பு மாநகர சபை மண்டபத்தில் ஏற்றுக் கொள்ளப்படுமென தேர்தல் ஆணையாளர் திரு. சந்திரானந்த டி சில்வா அவர்களினால் அறிவிக்கப்பட்டது. இதற்கிணங்க 3 அபேட்சகர்கள் தமது வேட்புமனுக்களைத் தாக்கல் செய்தனர்.
# இலங்கை அரசுத் தலைவர் தேர்தல், 1988

## ஏற்றுக்கொள்ளப்பட்ட நியமனப் பத்திரங்கள்

- ரணசிங்க பிரேமதாச  
(ஐக்கிய தேசியக் கட்சி)  
(யானை சின்னம்)
- சிறிமாவோ பண்டாரநாயக்கா  
(இலங்கை சுதந்திரக் கட்சி)  
(கை சின்னம்)
- ஒஸி அபயகுணவர்தனா  
(இலங்கை மக்கள் கட்சி)  
(கண் சின்னம்)
# இலங்கை அரசுத் தலைவர் தேர்தல், 1988

## நம்பிக்கையற்ற நிலை

தமிழ் ஈழ விடுதலைப் புலிகளினால் வடக்கு, கிழக்கு பகுதிகளில் நடத்தப்பட்டு வந்த யுத்தத்தினாலும், தென்பகுதியில் மக்கள் விடுதலை முன்னணியினரால் நடத்தப்பட்டு வந்த கலவரங்களினாலும் தேசத்திலே ஓர் அமைதியற்ற சூழ்நிலையே இடம் பெற்றுவந்ததெனலாம். இலங்கையின் 1வது இலங்கை அரசுத் தலைவர் தேர்தலுடன் ஒப்பு நோக்கும் போது மிகவும் பிரச்சினைக்குரிய கால கட்டமாகவே இக்கால கட்டம் விளங்கியது.  
பல ஆண்டுகளாக வடக்குப் பகுதியிலும், 1987 இலங்கை - இந்திய ஒப்பந்தத்தை அடுத்து தென்பகுதிகளிலும் வன்முறைகள் தொடர்ந்து கொண்டிருந்தன. இருப்பினும், 1988ல் நடைபெற்ற மாகாணசபைத் தேர்தல்கள் பிரச்சினைகளின் மத்தியிலேனும் நடத்த முடிந்தமையினால் இலங்கை அரசுத் தலைவர் தேர்தலையும், தொடர்ந்து பொதுத் தேர்தலையும் நடாத்துவதில் அரசு உறுதியாகச் செயற்பட்டது. (மறுபுறமாக யாப்பு விதிகளின்படி சனாதிபதியினதும், பாராளுமன்றத்தினதும் பதவிக்காலங்களை நீடிக்க முடியாத நிலையும் இருந்தது)  
1988ம் ஆண்டின் இறுதி அரைப்பகுதிகளில் நிலைமை மிகமிக மோசமான முறையிலே இருந்தது. மக்களின் அன்றாட வாழ்க்கை நிலை பெரும் பாதிப்புக்குள்ளாகியிருந்தது. போக்குவரத்து, தபால், தந்தித் தொலைத் தொடர்புகள் சீர்குலைந்திருந்தன. அடிக்கடி தூண்டப்பட்ட வேலை நிறுத்தங்கள், ஹர்த்தால் நடவடிக்கைகள் அரசாங்கத்தினாலும், தீவிரவாதிகளினாலும் பிறப்பிக்கப்பட்ட ஊரடங்கு உத்தரவுகள் அரசாங்க இயந்திரத்தை ஸ்தம்பிதமடையச் செய்திருந்தன. இலங்கை பூராவும் மக்கள் மத்தியில் ஒருவித நம்பிக்கையற்ற நிலைமையே காணமுடிந்தது.
# இலங்கை அரசுத் தலைவர் தேர்தல், 1988

## பாரிய இடர்பாடுகள்

1988 டிசம்பர் 19ம் திகதியன்று தேர்தல் நடைபெறுமென அறிவிக்கப்பட்ட போதிலும்கூட, தேர்தலை நடத்துவதில் அரசாங்கமும் பாரிய இடர்பாடுகளை எதிர்நோக்கியது. தேர்தல் அதிகாரிகளை சில வாக்கெடுப்பு நிலையங்களுக்கு அனுப்பமுடியாத நிலைகூட ஏற்பட்டன. மறுபுறமாக பல பகுதிகளில் வாக்காளர்களும் அச்சுறுத்தப்பட்டனர். வாக்களிக்கச் சென்றால் கொலை செய்யப்படுவர் என்ற பகிரங்க அறிவித்தல்களும் விடுக்கப்பட்டன.  
பொலிஸ் அறிக்கையின்படி இலங்கை அரசுத் தலைவர் தேர்தலுக்கு நியமனப்பத்திரம் கோரப்பட்ட தினத்தில் இருந்து தேர்தல் நடைபெற்ற திகதிவரை 500க்கு மேற்பட்ட கொலைச் சம்பவங்கள் இடம்பெற்றுள்ளதைக் காணமுடிகிறது. இவர்களுள் மாகாணசபை உறுப்பினர்கள் நால்வரும், அரசாங்க உத்தியோகத்தர்கள் மூவரும், 360க்கு மேற்பட்ட பொதுமக்களும் கொலை செய்யப்பட்டுள்ளனர்.  
அத்துடன், 100க்கும் மேற்பட்ட காவல், பாதுகாப்பு படையினரும் கொலை செய்யப்பட்டனர். இக்காலகட்டத்தில் நாளொன்றுக்குச் சரியாக 12 கொலைகள் இடம்பெற்றதாக அரசாங்கப் புள்ளி விபரங்கள் தெரிவிக்கின்றன.  
இலங்கை அரசியல் வரலாற்றில் இதுவரை நிகழாத நிகழ்வாக சில வாக்கெடுப்பு நிலையங்களுக்கு ஒரு தேர்தல் அதிகாரியாவது அனுப்பிக் கொள்ள முடியவில்லை. உதாரணமாக மொனராகலை தேர்தல் மாவட்டத்தில் 49 வாக்கெடுப்பு நிலையங்களில் இந்நிலை ஏற்பட்டதுடன், வாக்கெடுப்பு ஆரம்பிக்கப்பட்ட பின் ஏற்பட்ட துப்பாக்கிச் சூட்டுச் சம்பவங்களினால் கடமையாற்றக் கூடிய வாய்ப்பு உருவாகவில்லை. இதனால் 50 வாக்கெடுப்பு நிலையங்களையும் இரத்துச் செய்யும் நிலை தேர்தல் ஆணையாளருக்கு ஏற்பட்டது. போக்குவரத்து சீர்குலைவு காரணங்களினால் 800 வாக்கெடுப்பு நிலையங்களில் வாக்களிப்பு நீண்டநேரம் தாமதித்தே ஆரம்பிக்கப்பட்டது.  
களுத்துறை, கண்டி, மாத்தளை, காலி, மாத்தறை, ஹம்பாந்தோட்டை, மட்டக்களப்பு, திருகோணமலை, குருநாகல், அனுராதபுரம், பொலறுவை, மொனராகலை ஆகிய தேர்தல் மாவட்டங்களில் 207 வாக்களிப்பு நிலையங்களில் ஒரு வாக்காவது பதியப்படாததையும் களுத்துறை, கண்டி, மாத்தளை, காலி, மாத்தறை, ஹம்பாந்தோட்டை, மட்டக்களப்பு, திருகோணமலை, குருநாகல், அனுராதபுரம், பொலநறுவை, பதுளை, மொனராகலை, இரத்தினபுரி, கேகாலை ஆகிய மாவட்டங்களில் 375 வாக்களிப்பு நிலையங்களில் 100க்கும் குறைவான வாக்குகள் பதிவாகியுள்ளதையும் தேர்தல் ஆணையாளரின் அறிக்கை மூலமாகக் காணமுடிகிறது.  
இத்தகைய சூழ்நிலைகளில் 1988 டிசம்பர் 19ம் திகதி நடைபெற்ற 2வது இலங்கை அரசுத் தலைவர் தேர்தலில் அகில இலங்கை ரீதியாக வாக்களிக்கத் தகுதி பெற்றிருந்த வாக்காளர் எண்ணிக்கை 9,375,742 ஆகும். இவர்களுள் 5,186,223 (55.32%) வாக்காளர்கள் வாக்களித்த போதிலும் கூட 5,094,778 வாக்குகளே செல்லுபடியான வாக்குகளாக இருந்தன.  
யாப்பு விதிகளுக்கு இணங்க இலங்கை அரசுத் தலைவராகத் தேர்ந்தெடுக்கப் படக்கூடியவர் செல்லுபடியான வாக்குகளில் 50%க்கு மேற்பட்ட வாக்குகளைப் பெற்றாக வேண்டும். அதாவது இத்தேர்தலில் 2,547,389 வாக்குகளுக்கு மேல் பெறுபவரே அரசுத் தலைவராகத் தேர்ந்தெடுக்கப்படுவார். ஆர். பிரேமதாச 2,569,199 வாக்குகளை அதாவது 50.43% வாக்குகளைப் பெற்றதினால் மக்களால் தேர்ந்தெடுக்கப்பட்ட 2வது நிறைவேற்று அதிகாரமிக்க அரசுத் தலைவராக 1989.01.02ம் திகதி பதவிப்பிரமாணம் செய்துகொண்டார்.
# இலங்கை அரசுத் தலைவர் தேர்தல், 1988

## இறுதி முடிவுகள்

| வேட்பாளர் | கட்சி | வாக்குகள் | % |  |
| --- | --- | --- | --- | --- |
| &nbsp; | align= ரணசிங்க பிரேமதாச | align= ஐக்கிய தேசியக் கட்சி | 2,569,199 | 50.43% |
| &nbsp; | align= சிறிமாவோ பண்டாரநாயக்கா | align= இலங்கை சுதந்திரக் கட்சி | 2,289,860 | 44.95% |
| &nbsp; | align= ஒஸ்வின் அபேகுணசேகர | align= இலங்கை மக்கள் கட்சி | 235,719 | 4.63% |
| **செல்லுபடியான வாக்குகள்** | **5,094,778** | 100.00% |  |  |
| நிராகரிக்கப்பட்ட வாக்குகள் | 91,445 |  |  |  |
| மொத்தமாக வாக்களித்தோர் | 5,186,223 |  |  |  |
| பதிவான வாக்குகள் | 9,375,742 |  |  |  |
| வாக்குவீதம் | 55.32% |  |  |  |
| Source: Department of Elections, Sri Lanka |  |  |  |  |
# இலங்கை அரசுத் தலைவர் தேர்தல், 1988

## மாவட்ட முடிவுகள்

### கொழும்பு மாவட்டம்

- ரணசிங்க பிரேமதாச (ஐக்கிய தேசியக் கட்சி)361,337 (49.14%)
- சிறிமாவோ பண்டாரநாயக்கா (இலங்கை சுதந்திரக் கட்சி) 339,958 (46.23%)
- ஓஸி அபேகுணவர்தனா (இலங்கை மக்கள் கட்சி) 34,020 (4.63%)  
: *பதியப்பட்ட வாக்குகள் 1,088,780
: *செல்லுபடியான வாக்குகள் 735,315
: *நிராகரிக்கப்பட்ட வாக்குகள் 11,295 (1.51%)
: *அளிக்கப்பட்ட வாக்குகள் 746,610 (68.57%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### கம்பஹா மாவட்டம்

- ரணசிங்க பிரேமதாச (ஐக்கிய தேசியக் கட்சி) 350,092 (48.08%)
- சிறிமாவோ பண்டாரநாயக்கா (இலங்கை சுதந்திரக் கட்சி) 355,553 (48.83%)
- ஓஸி அபேகுணவர்தனா (இலங்கை மக்கள் கட்சி) 22,467 (3.09%)  
: *பதியப்பட்ட வாக்குகள் 969,735
: *செல்லுபடியான வாக்குகள் 728,112
: *நிராகரிக்கப்பட்ட வாக்குகள் 10,054 (1.36%)
: *அளிக்கப்பட்ட வாக்குகள் 738,166 (76.12%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### களுத்துறை மாவட்டம்

- ரணசிங்க பிரேமதாச (ஐக்கிய தேசியக் கட்சி) 169,510 (46.74%)
- சிறிமாவோ பண்டாரநாயக்கா (இலங்கை சுதந்திரக் கட்சி) 179,761 (49.57%)
- ஓஸி அபேகுணவர்தனா (இலங்கை மக்கள் கட்சி) 13,375 (3.69%)  
: *பதியப்பட்ட வாக்குகள் 570,118
: *செல்லுபடியான வாக்குகள் 362,646
: *நிராகரிக்கப்பட்ட வாக்குகள் 6,537 (1.77%)
: *அளிக்கப்பட்ட வாக்குகள் 369,183 (64.76%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### கண்டி மாவட்டம்

- ரணசிங்க பிரேமதாச (ஐக்கிய தேசியக் கட்சி) 234,124 (54.88%)
- சிறிமாவோ பண்டாரநாயக்கா (இலங்கை சுதந்திரக் கட்சி) 186,187 (43.65%)
- ஓஸி அபேகுணவர்தனா (இலங்கை மக்கள் கட்சி) 6,266 (1.47%)  
: *பதியப்பட்ட வாக்குகள் 628,240
: *செல்லுபடியான வாக்குகள் 426,577 (98.57%)
: *நிராகரிக்கப்பட்ட வாக்குகள் 6,167 (1.43%)
: *அளிக்கப்பட்ட வாக்குகள் 432,744 (68.88%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### மாத்தளை மாவட்டம்

- ரணசிங்க பிரேமதாச (ஐக்கிய தேசியக் கட்சி) 37,007 (57.85%)
- சிறிமாவோ பண்டாரநாயக்கா (இலங்கை சுதந்திரக் கட்சி) 25,825 (40.38%)
- ஓஸி அபேகுணவர்தனா (இலங்கை மக்கள் கட்சி) 1,135 (1.77%)
- பதியப்பட்ட வாக்குகள் 214,938
- செல்லுபடியான வாக்குகள் 63,967 (98.29%)
- நிராகரிக்கப்பட்ட வாக்குகள் 1,110 (17.1%)
- அளிக்கப்பட்ட வாக்குகள் 65,077 (30.28%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### நுவரெலியா மாவட்டம்

- ரணசிங்க பிரேமதாச (ஐக்கிய தேசியக் கட்சி) 112,135 (62.15%)
- சிறிமாவோ பண்டாரநாயக்கா (இலங்கை சுதந்திரக் கட்சி) 64,907 (35.98%)
- ஓஸி அபேகுணவர்தனா (இலங்கை மக்கள் கட்சி) 3,371 (1.87%)
- பதியப்பட்ட வாக்குகள் 229,769
- செல்லுபடியான வாக்குகள் 180,413 (98.19%)
- நிராகரிக்கப்பட்ட வாக்குகள் 3,320 (1.81%)
- அளிக்கப்பட்ட வாக்குகள் 183,733 (79.96%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### காலி மாவட்டம்

- ரணசிங்க பிரேமதாச (ஐக்கிய தேசியக் கட்சி) 124,912 (44.62%)
- சிறிமாவோ பண்டாரநாயக்கா (இலங்கை சுதந்திரக் கட்சி) 148,615 (53.09%)
- ஓஸி அபேகுணவர்தனா (இலங்கை மக்கள் கட்சி) 6,417 (2.29%)
- பதியப்பட்ட வாக்குகள் 571,303
- செல்லுபடியான வாக்குகள் 279,944 (98.43%)
- நிராகரிக்கப்பட்ட வாக்குகள் 4,461 (1.57%)
- அளிக்கப்பட்ட வாக்குகள் 284,405 (43.78%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### மாத்தறை மாவட்டம்

- ரணசிங்க பிரேமதாச (ஐக்கிய தேசியக் கட்சி) 45,399 (42.93%)
- சிறிமாவோ பண்டாரநாயக்கா (இலங்கை சுதந்திரக் கட்சி) 57,424 (54.30%)
- ஓஸி அபேகுணவர்தனா (இலங்கை மக்கள் கட்சி) 2,922 (2.76%)
- பதியப்பட்ட வாக்குகள் 451,934
- செல்லுபடியான வாக்குகள் 105,745 (98.14%)
- நிராகரிக்கப்பட்ட வாக்குகள் 2,003 (1.86%)
- அளிக்கப்பட்ட வாக்குகள் 107,748 (23.84%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### ஹம்பாந்தோட்டை மாவட்டம்

- ரணசிங்க பிரேமதாச (ஐக்கிய தேசியக் கட்சி) 41,198 (49.62%)
- சிறிமாவோ பண்டாரநாயக்கா (இலங்கை சுதந்திரக் கட்சி) 39,343 (47.39%)
- ஓஸி அபேகுணவர்தனா (இலங்கை மக்கள் கட்சி) 2,478 (2.98%)
- பதியப்பட்ட வாக்குகள் 295,180
- செல்லுபடியான வாக்குகள் 83,019 (95.56%)
- நிராகரிக்கப்பட்ட வாக்குகள் 3,855 (4.44%)
- அளிக்கப்பட்ட வாக்குகள் 86,874 (29.43%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### யாழ்ப்பாண மாவட்டம்

- ரணசிங்க பிரேமதாச (ஐக்கிய தேசியக் கட்சி) 33,650 (28.03%)
- சிறிமாவோ பண்டாரநாயக்கா (இலங்கை சுதந்திரக் கட்சி) 44,197 (36.82%)
- ஓஸி அபேகுணவர்தனா (இலங்கை மக்கள் கட்சி) 42,198 (35.15%)
- பதியப்பட்ட வாக்குகள் 591,782
- செல்லுபடியான வாக்குகள் 120,045 (93.38%)
- நிராகரிக்கப்பட்ட வாக்குகள் 8,517 (6.62%)
- அளிக்கப்பட்ட வாக்குகள் 128,562 (21.72%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### வன்னி மாவட்டம்

- ரணசிங்க பிரேமதாச (ஐக்கிய தேசியக் கட்சி) 10,580 (55.78%)
- சிறிமாவோ பண்டாரநாயக்கா (இலங்கை சுதந்திரக் கட்சி) 4,889 (25.77%)
- ஓஸி அபேகுணவர்தனா (இலங்கை மக்கள் கட்சி) 3,500 (18.45%)
- பதியப்பட்ட வாக்குகள் 142,723
- செல்லுபடியான வாக்குகள் 18,969 (96.40%)
- நிராகரிக்கப்பட்ட வாக்குகள் 708 (3.60%)
- அளிக்கப்பட்ட வாக்குகள் 19,677 (13.79%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### மட்டக்களப்பு மாவட்டம்

- ரணசிங்க பிரேமதாச (ஐக்கிய தேசியக் கட்சி) 61,657 (50.99%)
- சிறிமாவோ பண்டாரநாயக்கா (இலங்கை சுதந்திரக் கட்சி) 21,018 (17.38%)
- ஓஸி அபேகுணவர்தனா (இலங்கை மக்கள் கட்சி) 38,243 (31.63%)
- பதியப்பட்ட வாக்குகள் 215,585
- செல்லுபடியான வாக்குகள் 120,918 (95.91%)
- நிராகரிக்கப்பட்ட வாக்குகள் 5,163 (4.09%)
- அளிக்கப்பட்ட வாக்குகள் 126,081 (58.48%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### திகாமடுல்லை மாவட்டம்

- ரணசிங்க பிரேமதாச (ஐக்கிய தேசியக் கட்சி) 96,420 (50.77%)
- சிறிமாவோ பண்டாரநாயக்கா (இலங்கை சுதந்திரக் கட்சி) 83,137 (43.78%)
- ஓஸி அபேகுணவர்தனா (இலங்கை மக்கள் கட்சி) 10,352 (5.45%)
- பதியப்பட்ட வாக்குகள் 265,768
- செல்லுபடியான வாக்குகள் 189,909 (98.08%)
- நிராகரிக்கப்பட்ட வாக்குகள் 3,802 (1.92%)
- அளிக்கப்பட்ட வாக்குகள் 193,711 (72.89%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### திருகோணமலை மாவட்டம்

- ரணசிங்க பிரேமதாச (ஐக்கிய தேசியக் கட்சி) 36,841 (45.70%)
- சிறிமாவோ பண்டாரநாயக்கா (இலங்கை சுதந்திரக் கட்சி) 29,679 (36.81%)
- ஓஸி அபேகுணவர்தனா (இலங்கை மக்கள் கட்சி) 14,103 (17.49%)
- பதியப்பட்ட வாக்குகள் 152,289
- செல்லுபடியான வாக்குகள் 80,623 (98.38%)
- நிராகரிக்கப்பட்ட வாக்குகள் 1,326 (1.62%)
- அளிக்கப்பட்ட வாக்குகள் 81,949 (53.81%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### குருநாகலை மாவட்டம்

- ரணசிங்க பிரேமதாச (ஐக்கிய தேசியக் கட்சி) 198,662 (51.12%)
- சிறிமாவோ பண்டாரநாயக்கா (இலங்கை சுதந்திரக் கட்சி) 182,223 (46.89%)
- ஓஸி அபேகுணவர்தனா (இலங்கை மக்கள் கட்சி) 7,717 (1.99%)
- பதியப்பட்ட வாக்குகள் 784,986
- செல்லுபடியான வாக்குகள் 388,602 (98.91%)
- நிராகரிக்கப்பட்ட வாக்குகள் 4,281 (1.09%)
- அளிக்கப்பட்ட வாக்குகள் 392,883 (50.05%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### புத்தளம் மாவட்டம்

- ரணசிங்க பிரேமதாச (ஐக்கிய தேசியக் கட்சி) 125,339 (55.89%)
- சிறிமாவோ பண்டாரநாயக்கா (இலங்கை சுதந்திரக் கட்சி) 94,823 (42.28%)
- ஓஸி அபேகுணவர்தனா (இலங்கை மக்கள் கட்சி) 4,093 (1.83%)
- பதியப்பட்ட வாக்குகள் 319,003
- செல்லுபடியான வாக்குகள் 224,255 (98.70%)
- நிராகரிக்கப்பட்ட வாக்குகள் 2,965 (1.30%)
- அளிக்கப்பட்ட வாக்குகள் 227,220 (71.23%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### அநுராதபுர மாவட்டம்

- ரணசிங்க பிரேமதாச (ஐக்கிய தேசியக் கட்சி) 56,951 (42.94%)
- சிறிமாவோ பண்டாரநாயக்கா (இலங்கை சுதந்திரக் கட்சி) 73,154 (55.15%)
- ஓஸி அபேகுணவர்தனா (இலங்கை மக்கள் கட்சி) 2,529 (1.91%)
- பதியப்பட்ட வாக்குகள் 334,074
- செல்லுபடியான வாக்குகள் 132,634 (98.36%)
- நிராகரிக்கப்பட்ட வாக்குகள் 2,027 (1.64%)
- ** அளிக்கப்பட்ட வாக்குகள் 134,841 (40.36%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### பொலநறுவை மாவட்டம்

- ரணசிங்க பிரேமதாச (ஐக்கிய தேசியக் கட்சி) 26,392 (55.54%)
- சிறிமாவோ பண்டாரநாயக்கா (இலங்கை சுதந்திரக் கட்சி) 20,173 (42.45%)
- ஓஸி அபேகுணவர்தனா (இலங்கை மக்கள் கட்சி) 957 (2.01%)
- பதியப்பட்ட வாக்குகள் 163,741
- செல்லுபடியான வாக்குகள் 47,522 (97.62%)
- நிராகரிக்கப்பட்ட வாக்குகள் 1,157 (2.38%)
- அளிக்கப்பட்ட வாக்குகள் 48,679 (29.73%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### பதுளை மாவட்டம்

- ரணசிங்க பிரேமதாச (ஐக்கிய தேசியக் கட்சி) 80,779 (60.08%)
- சிறிமாவோ பண்டாரநாயக்கா (இலங்கை சுதந்திரக் கட்சி) 50,223 (37.36%)
- ஓஸி அபேகுணவர்தனா (இலங்கை மக்கள் கட்சி) 3,440 (2.56%)
- பதியப்பட்ட வாக்குகள் 329,462
- செல்லுபடியான வாக்குகள் 134,442
- நிராகரிக்கப்பட்ட வாக்குகள் 3,276 (2.38%)
- அளிக்கப்பட்ட வாக்குகள் 137,718 (41.80%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### மொனராகலை மாவட்டம்

- ரணசிங்க பிரேமதாச (ஐக்கிய தேசியக் கட்சி) 16,872 (63.21%)
- சிறிமாவோ பண்டாரநாயக்கா (இலங்கை சுதந்திரக் கட்சி) 9,123 (34.18%)
- ஓஸி அபேகுணவர்தனா (இலங்கை மக்கள் கட்சி) 697 (2.61%)
- பதியப்பட்ட வாக்குகள் 161,927
- செல்லுபடியான வாக்குகள் 26,692
- நிராகரிக்கப்பட்ட வாக்குகள் 851 (3.09%)
- அளிக்கப்பட்ட வாக்குகள் 27,543 (17.01%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### இரத்தினபுரி மாவட்டம்

- ஆர். பிரேமதாச (ஐக்கிய தேசியக் கட்சி) 180,622 (51.75%)
- சிறிமாவோ பண்டாரநாயக்கா (இலங்கை சுதந்திரக் கட்சி) 159,879 (45.81%)
- ஓஸி அபேகுணவர்தனா (இலங்கை மக்கள் கட்சி) 8,516 (2.44%)
- பதியப்பட்ட வாக்குகள் 457,224
- செல்லுபடியான வாக்குகள் 349,017 (98.84%)
- நிராகரிக்கப்பட்ட வாக்குகள் 4,113 (1.16%)
- அளிக்கப்பட்ட வாக்குகள் 393,130 (77.23%)
# இலங்கை அரசுத் தலைவர் தேர்தல், 1988

## மாவட்ட முடிவுகள்

### கேகாலை மாவட்டம்

- ஆர். பிரேமதாச (ஐக்கிய தேசியக் கட்சி) 168,720 (57.11%)
- சிறிமாவோ பண்டாரநாயக்கா (இலங்கை சுதந்திரக் கட்சி) 119,769 (40.54%)
- ஓஸி அபேகுணவர்தனா (இலங்கை மக்கள் கட்சி) 6,923 (2.34%)
- பதியப்பட்ட வாக்குகள் 437,178
- செல்லுபடியான வாக்குகள் 295,412 (98.57%)
- நிராகரிக்கப்பட்ட வாக்குகள் 4,277 (1.43%)
- அளிக்கப்பட்ட வாக்குகள் 299,689 (68.55%)
# இலங்கை அரசுத் தலைவர் தேர்தல், 1988

## இறுதித் தேர்தல் முடிவுகள்

- ஆர். பிரேமதாச (ஐக்கிய தேசியக் கட்சி) 2,569,199 (50.43%)
- சிறிமாவோ பண்டாரநாயக்கா (இலங்கை சுதந்திரக் கட்சி) 2,289,860 (44.94%)
- ஓஸி அபேகுணவர்தனா (இலங்கை மக்கள் கட்சி) 235,719 (4.63%)
- பதியப்பட்ட வாக்குகள் 9,375,742
- செல்லுபடியான வாக்குகள் 5,094,778 (98.24%)
- நிராகரிக்கப்பட்ட வாக்குகள் 91,445 (1.76%)
- அளிக்கப்பட்ட வாக்குகள் 5,186,223 (55.32%)
- இம்முடிவின் படி ஜனாதிபதியாகத் தெரிவாக குறைந்த பட்சமாகப் பெறவேண்டிய வாக்குகள் (செல்லுபடியான வாக்குகளில் 50% வீதத்துக்கும் அதிகமான வாக்குகள்)
- 2,547,389
- குறைந்த பட்ச வாக்குகளை விட ஆர். பிரேமதாச அவர்கள் பெற்ற மேலதிக வாக்குகள்
- 21,810
- இரண்டாம் இடத்தைப் பெற்ற திருமதி ஸ்ரீமாவோ பண்டாரநாயக்க அவர்களை விட திரு ஆர். பிரேமதாச அவர்கள் பெற்ற மேலதிக வாக்குகள்
- 279,339
# பியூஷ் சாவ்லா

**பியூஷ் பிரமோத் சாவ்லா ** (Piyush Pramod Chawla, பிறப்பு 24 திசம்பர் 1988, அலிகர், உத்தரப் பிரதேசம்) ஓர் இந்தியத் துடுப்பாட்டக்காரர் ஆவார். பத்தொன்பது கீழ் இந்தியத் துடுப்பாட்ட அணியிலும் மத்திய வலய துடுப்பாட்ட அணியிலும் ஆடியவர். உள்ளூர் போட்டிகளில் கழல் திருப்ப பன்முகத் துடுப்பாட்டக்காரராக அறியப்பட்டாலும் ஒருநாள் பன்னாட்டுத் துடுப்பாட்டங்களில் தமது மட்டையடித் திறனை இதுவரை வெளிப்படுத்தவில்லை.
2004-05 ஆட்டகாலத்தில் இங்கிலாந்தின் பதினொன்பது அகவைக்குக் கீழானவர்களுக்கான அணிக்கெதிரே இந்திய பதினொன்பது கீழ் அணியில் தமது ஆட்டத்தைத் துவங்கினார். இரண்டு ஆட்டங்களில் 13 விக்கெட்களை சராசரி 12 ஓட்டங்களுக்கு வீழ்த்தினார்.2005-06 காலத்தில் ஆத்திரேலியாவின் பதினொன்பது கீழ் அணிக்கெதிரே இந்தியாவில் ஆடிய ஐந்து ஆட்டங்களில் எட்டு விக்கெட்களை வீழ்த்தினார். இவரது பந்துவீச்சு மணிக்கு 80 முதல் 85 கி.மீ வேகத்தில் இருக்கும்.2005-06 காலத்தில் இந்தியாவின் இரண்டாம்நிலை அணிக்கு ஆடத் தேர்ந்தெடுக்கப்பட்டார். இந்தப் போட்டிகளில் இந்தியாவின் முதல்நிலை அணியுடன் ஆடியபோது இரண்டு விக்கெட்களை வீழ்த்தினார். இறுதிப் போட்டியில் இந்திய முதல்நிலை அணியுடன் ஆடிய ஆட்டத்தில் துடுப்பாட்டத்தின் சாதனையாளரும் மிகச்சிறந்த மட்டையாளருமான சச்சின் டெண்டுல்கரை கூக்ளி பந்து மூலம் குச்சத்தை வீழ்த்தி ஆட்டமிழக்கச் செய்தது இவரது ஆட்டத்திறனை வெளிப்படுத்துவதாக அமைந்தது. அதே ஆட்டத்தில் முதல்நிலை மட்டையாளர்களான யுவராஜ் சிங், மகேந்திர சிங் தோனி ஆகியோரையும் வீழ்த்தினார். இருவாரங்களில் நடந்த துலீப் கோப்பைப் போட்டியிலும் தமது பன்முகத் திறமையை வெளிப்படுத்தினார்.  
சாவ்லா தேர்வுத் துடுப்பாட்டத்தில் மார்ச்சு 2006ஆம் ஆண்டு நாக்பூரில் இங்கிலாந்திற்கு எதிரான இந்திய அணியில் தேர்ந்தெடுக்கப்பட்டார். இருப்பினும் இவரது முதல் தேர்வு ஆட்டம் மொகாலியில் நடந்த இரண்டாம் தேர்வில் வாய்த்தது. இதன்மூலம் சச்சின் டெண்டுல்கரை அடுத்து மிக இளவயதில் தேர்வுத் துடுப்பாட்டத்தில் அறிமுகமான இந்திய அணி வீரராக சாதனை படைத்தார்.  
முதல் ஒருநாள் பன்னாட்டுத் துடுப்பாட்டத்தில் 12 மே 2007ஆம் ஆண்டு விளையாடத் தேர்ந்தெடுக்கப்பட்டார்.வங்காள தேசத்துடன் நடந்த முதல் ஆட்டத்தில் மூன்று விக்கெட்கள் எடுத்தார். அடுத்து அயர்லாந்துடன் ஆடிய அவரது இரண்டாவது ஆட்டத்திலும் மூன்று விக்கெட்கள் எடுத்தார்.  
2009ஆம் ஆண்டு பிரித்தானிய கௌன்டி சசெக்ஸ் உடன் உடன்பாடு கையொப்பமிட்டு ஒரு திங்கள் ஆடினார்.தமது முதல் கௌன்டி போட்டியில் வொர்செஸ்டர்சைருக்கு எதிராக மொத்தமாக எட்டு விக்கெட்கள் எடுத்தார். தவிர முதல் இன்னிங்சில் ஒன்பதாவது ஆட்டக்காரராக களமிறங்கி 86 பந்துகளில் ஆட்டமிழக்காது 102 ஓட்டங்கள் எடுத்தார். 2010ஆம் ஆண்டில் சர்ரே கௌன்டிக்காக கையொப்பமிட்டுள்ளார்.  
மேற்கிந்தியத் தீவுகளில் நடந்த 2010 பதுஅ உலக இருபது20 போட்டியில் பங்கேற்ற இந்தியத் துடுப்பாட்ட அணியின் அங்கத்தினராக தேர்ந்தெடுக்கப்பட்டார்.  
பியூஷ் சாவ்லா 2011 உலக கோப்பை இந்திய அணியின் பதினைந்து நபர்களில் ஒருவராகத் தேர்ந்தெடுக்கப்பட்டுள்ளார்.
# சுற்றோட்டத் தொகுதி

**சுற்றோட்டத் தொகுதி** (Circulatory system) என்பது, குருதியில் கலந்துள்ள ஊட்டச்சத்துகள், ஆக்சிசன், கார்பனீராக்சைடு ஆகிய வளிமங்கள், இயக்குநீர்கள், குருதியணுக்கள், கழிவுகள் என்பவற்றை உடலின் பல பாகங்களுக்கும் சுற்றியோடச் செய்வதன் மூலம் உடலிலுள்ள உயிரணுக்களுக்கும், உயிரணுக்களிலிருந்தும் எடுத்துச் செல்லும் உறுப்புத் தொகுதியாகும் . இது, உடலுக்குத் தேவையான உணவூட்டத்தை அளிப்பதற்கும், நோய்களை எதிர்ப்பதற்கும், உடல் வெப்பநிலை (Thermoregulation), நீர்ச் சமநிலை (homeostasis), மற்றும் காரகாடித்தன்மை போன்றவற்றைச் சமநிலையில் வைத்திருந்து பேணுவதற்கும் உதவுகிறது.  
நமது உடலில் உள்ள அனைத்து உயிரணுக்களுக்கும் தொடர்ந்து ஊட்டச்சத்துக்களும், ஆக்சிசனும் தேவை. உயிரணுக்களில் ஏற்படும் வளர்சிதைமாற்றங்கள் மூலம் அங்கு தோன்றும் கழிவுப்பொருட்களையும், காபனீரொட்சைட்டு போன்றவற்றையும் வெளியேற்றுதலும் முக்கியத்துவம் பெற்றுள்ளது. உடலின் பெரும்பாலான உயிரணுக்கள் ஊட்டச்சத்துக்கள் அகத்துறிஞ்சப்படும் இடமான உணவுப்பாதை அல்லது கழிவுகளை நீக்கும் இடமான சிறுநீரகங்களுக்கு அருகிலோ இருப்பதில்லை. எனவே உடலின் அனைத்துப் பகுதிகளுக்கும் தொடர்பினை ஏற்படுத்தும் வகையில் சுற்றோட்டத் தொகுதி அமைந்துள்ளது. இதயத்தின் இயக்கத்தால் குருதியைக் கடத்தும் குருதிக்குழல்கள் (அல்லது இரத்தக் குழாய்கள்) மூலம் கடத்தல் நடைபெறுகின்றது.  
இத்தொகுதியை ஒரு குருதி வழங்கும் வலையமைப்பாக மட்டும் பார்க்க முடியும். எனினும் சிலர் இத் தொகுதி, குருதிக்கான வலையமைப்புடன், நிணநீரைக் (Lymph) கொண்டு செல்லும் நோய் எதிர்ப்பாற்றல் முறைமையின் ஒரு பகுதியான நிணநீர்த் தொகுதியையும் (Lymphatic system) உள்ளடக்கியது என்கின்றனர்.  
மனிதரும், பிற முதுகெலும்பிகளும் மூடிய குருதிக் குழாய்த் தொகுதியைக் கொண்டுள்ளன. மூடிய குருதிக் குழாய்த் தொகுதியில் குருதி ஒருபோதும், தமனி அல்லது நாடி, சிரை அல்லது நாளம் மற்றும் நுண்துளைக் குழாய்களைக் கொண்ட வலையமைப்பை விட்டு வெளியேறுவதில்லை. சில முதுகெலும்பிலிகளில் திறந்த குருதிக் குழாய்த்தொகுதி காணப்படுகின்றது. சில தொல்லுயிர்களில் சுற்றோட்டத் தொகுதியே இருப்பதில்லை. நிணநீர்த் தொகுதி எப்போதும் திறந்த தொகுதி ஆகும்.
# சுற்றோட்டத் தொகுதி

## மனிதச் சுற்றோட்டத் தொகுதி

மனிதச் சுற்றோட்டத் தொகுதியின் முக்கிய கூறுகள் இதயம், நுரையீரல், குருதி, குருதிக் கலங்கள் என்பனவாகும். ஒரு சுற்றோட்டத் தொகுதி, குருதியை ஒட்சிசனேற்றுவதற்காக நுரையீரலுக்குக் கொண்டுசெல்லும், ஒரு சுற்றைக் கொண்ட நுரையீரல் சுற்றோட்டத்தையும் (pulmonary circulation); ஒட்சிசனேற்றப்பட்ட குருதியை உடலின் பிற உறுப்புக்களுக்குக் கொண்டு செல்லும் தொகுதிச் சுற்றோட்டத்தையும் (systemic circulation) உள்ளடக்கியது .  
ஒரு முதிர்ந்த மனிதனில் சராசரியாக 4.7 - 5.7 லீட்டர் குருதி சுற்றியோடிக்கொண்டிருக்கும். இது கிட்டத்தட்ட மனித உடல்நிறையின் 7% ஆகும். சுற்றோட்டத் தொகுதியுடன் இணைந்து, சமிபாட்டுத்தொகுதி செயற்படுவதனால், இதயம் சுருங்கி விரிவதன்மூலம் உடல் பகுதிகள் அனைத்துக்கும் குருதி சுற்றியோடச் செய்வதற்கான ஆற்றலை வழங்கும் ஊட்டச்சத்து கிடைக்கிறது.
# சுற்றோட்டத் தொகுதி

## மனிதச் சுற்றோட்டத் தொகுதி

### தமனி

**தமனிகள்** அல்லது **நாடிகள்** ( Arteries) என்பவை இருதயத்தில் இருந்து குருதியை வெளியே எடுத்துச் செல்லும் குருதிக்குழல்கள் ஆகும். பெரும்பாலான தமனிகள் உயிர்வளியுற்ற குருதியை ஏந்திச் செல்லும்போதிலும், இதற்கு விதிவிலக்காக நுரையீரல் தமனிகள், தொப்புள் தமனிகள் ஆகிய இரு தமனிகளுள்ளன. ஆற்றல் நிறைந்த தமனி குருதித் தொகுதி, புறவணுத் திரவமாக தமனி மண்டலத்தை நிரப்புகிறது.
# சுற்றோட்டத் தொகுதி

## மனிதச் சுற்றோட்டத் தொகுதி

### தந்துகிகள்

**தந்துகிகள்** அல்லது **மயிர்த்துளைக் குழாய்கள்** (Capillaries) என்பவை தமனி மற்றும் சிரைகளின் நுண் இழையங்களாகும். இவையே உயிரணுக்களுக்கு இரத்தத்தை கொண்டு செல்லும் அல்லது உயிரணுக்களிலிருந்து அசுத்த இரத்தத்தை சேகரித்து வரும் நுண் உறுப்புகளாகும்.
# சுற்றோட்டத் தொகுதி

## மனிதச் சுற்றோட்டத் தொகுதி

### சிரைகள்

*சிரைகள்** அல்லது **நாளங்கள்*' (*Veins*) என்பவை இருதயத்தை நோக்கி குருதியை எடுத்துச் செல்லும் குருதிக்குழல்கள் ஆகும். தந்துகிகளிலிருந்து இருதயத்திற்கு மீண்டும் உயிர்வளி அற்ற அசுத்தக்குருதியைப் பெரும்பாலான நாளங்கள் எடுத்துச் செல்கின்றன. விதிவிலக்காக நுரையீரல் சிரையும், தொப்புள் சிரையும் உயிர்வளி உற்ற குருதியை இருதயத்திற்கு எடுத்துச் செல்கிறன.  
சிரைகளுக்கு மாறுபாடாக, தமனிகள் இருதயத்திலிருந்து குருதியை வெளியே எடுத்துச் செல்கின்றன. சிரைகள் குருதியை உடலின் பல்வேறு பாகங்களிலிருந்து இதயத்திற்கு எடுத்துச் செல்கின்றன. உடல் குருதி ஓட்டத்தில் ஆக்சிசனேற்றப்பட்ட குருதியானது இதயத்தின் இடது கீழறையில் இருந்து தமனிகள் வழியாக பல்வேறு உறுப்புகளுக்கும் தசைகளுக்கும் அனுப்பப் படுகிறது. அங்கு சத்துக்களும் வாயுக்களும் பரிமாறப்படுகின்றன. பின் காபனீரொக்சைட்டு நிறைந்த குருதி சிரைகளின் வழியாக வலது மேலறைக்கு எடுத்துச் செல்லப்படுகிறது. குருதியானது பின் வலது கீழறைக்கும் அங்கிருந்து நுரையீரல் தமனி மூலம் நுரையீரலுக்கும் கொண்டு செல்லப்படுகிறது. நுரையீரலில் காபனீரொக்சைட்டு வெளியேற்றப்பட்டு, மீண்டும் ஆக்சிசனேற்றம் செய்யப்படும் குருதியானது நுரையீரல் சிரை மூலம் இதயத்தின் இடது மேலறைக்குச் செல்லும். அங்கிருந்து இடது கீழறைக்குச் செல்லும் குருதி மீண்டும் உடலின் பல பக்திகளுக்கும் கொண்டு செல்லப்படும்.  
சிரைகள் தமனிகளைவிட குறைந்த தசையுடனும், பல முறை தோலிற்கு நெருக்கமாகவும் அமைந்திருக்கும். குருதி பின்னோட்டத்தைத் தடுக்க பெரும்பாலான சிரைகளில் தடுக்கிதழ்கள் அமைந்துள்ளன.
# சுற்றோட்டத் தொகுதி

## மனிதச் சுற்றோட்டத் தொகுதி

### இதயம்

இதயமானது ஆக்சிஜன் நிறைந்த சுத்தக்குருதியை உடலின் அனைத்து பகுதிகளுக்கும் கரியமிலவாயு நிறைந்த அசுத்தக்குருதியை நுரையீரலுக்கும் (சுத்திகரிக்க) அனுப்புகிறது.மனிதன் மற்ற பாலூட்டி இனங்கள் மற்றும் பறவைகள் ஆகியவற்றில் இதயமானது நான்கு அறைகளைக் கொண்டுள்ளது.மேல் அறைகள் (atrium) இடது மேலறை, வலது மேலறை மற்றும் கீழ் அறைகள் (ventricle ) இடது கீழறை , வலது கீழறை ஆகும்.
இதயம் அல்லது இருதயம் (மாற்றுச்சொற்கள்: நெஞ்சு, நெஞ்சாங்குலை ) என்பது குருதிச் சுற்றோட்டத்தொகுதி கொண்டுள்ள எல்லா உயிரினங்களிலும் காணப்படும் ஒரு நாரியத் தசையாலான ஓர் உறுப்பாகும். இதன் தொழில் தொடர்ச்சியான சீரான முறையில் சுருங்கி விரிதலின் மூலம் உடல் முழுவதும் குருதியைக் குருதிக்குழாய்களின் வழியாகச் செலுத்துவது ஆகும். இதன்மூலம் குருதி உடலுக்குத் தேவையான உயிர்வளி மற்றும் போசாக்குப் பொருட்களை வழங்கி வளர்சிதைக் கழிவுப் பொருட்களை அகற்ற உதவுகின்றது.  
முதுகெலும்பிகளில் இதயமானது இதயத்தசை என்னும் இச்சையில்லா இயங்கும் வரித்தசையால் ஆனது. இது இதயத்தில் மட்டுமே காணப்படுகிறது. சராசரி ஒரு மனிதனின் இதயத் துடிப்பானது நிமிடத்திற்கு 72 அடிப்புகள் ஆகும். ஒரு 66 வயது முதிர்ந்த ஒருவருக்கு அவரது வாழ் நாளில் ஏறக்குறைய 2.5 பில்லியன் தடவை துடிக்கும். இருதயம் சராசரியாக பெண்களில் 250 – 300 கிராமும் (9 – 11 அவுன்ஸ்) ஆண்களில் 300 – 350 கிராம் (11 – 12 அவுன்ஸ்) திணிவையும் கொண்டுள்ளது.  
இதயத்திற்கு இரத்தத்தைக் கொண்டு வரும் குழாய்கள் சிரைகள் அல்லது நாளங்கள் எனவும் இதயத்தில் இருந்து உடலின் மற்ற பாகங்களுக்கு இரத்தத்தை எடுத்துச் செல்லும் குழாய்கள் தமனிகள் அல்லது நாடிகள் எனவும் அழைக்கப்படுகின்றன. இதயமானது ஒரு பாதுகாப்புப் பையினுள் அமைந்துள்ளது, இது இதய வெளியுறைப்பை அல்லது பெரிகார்டியம் எனப்படும். இதய வெளியுறைப்பையுள் காணப்படும் நீர்மமானது இதயத்தை அதிர்ச்சிகளில் இருந்தும் இருதயம் சுருங்கி விரியும் போது மற்ற பாகங்களுடன் உராய்வதைத் தடுக்கவும் உதவுகிறது. மேல் இதயவுறைப் படை (இதய வெளியுறையின் ஒருபகுதி), இதயத்தசைப் படை, இதய அகவுறைப்படை எனும் படைகளால் இதயத்தின் சுவர் ஆக்கப்பட்டுள்ளது. இதயம் சீரான நிலையில் இயங்கிட இதய மின்கடத்துகை ஒருங்கியம் உதவுகின்றது.
# சுற்றோட்டத் தொகுதி

## மனிதச் சுற்றோட்டத் தொகுதி

### நுரையீரல்

சுற்றோட்டத் தொகுதியின் மற்றோர் முக்கிய உறுப்பு நுரையீரல் ஆகும். இது உயிரினங்கள் மூச்சுக் காற்றை இழுத்து வெளிவிடும் முக்கிய உள்/அக உடல் உறுப்புக்களில் ஒன்றாகும். மூச்சுக் காற்றை இழுத்து விடுதலுக்கு மூச்சுவிடல் என்று பெயர். வாயுப் பரிமாற்றம் இவ்வுறுப்பின் முக்கிய பணியாகும். மேலும் சில முக்கிய வேதிப் பொருட்களை உருவாக்குவதும், வேறு சில வேதிப்பொருட்களை செயலிழக்க செய்வதும் இதன் பணியாகும். நுரையீரலானது உடலியக்கத்திற்கு ஆற்றல் தரும் ஆக்சிசனை உள் எடுத்துக்கொள்வதற்கும் காபனீரொக்சைட்டு வளிமத்தை வெளியேற்றுவதற்கும் முக்கிய உறுப்பாக செயல்படுகிறது. ஒரு நாளைக்கு சராசரியாக 22,000 முறை மூச்சு விடும் நாம், கிட்டதட்ட 255 கன மீட்டர் (9000 கன அடி) காற்றை உள்ளிழுத்து வெளியிடுகிறோம்.  
மூக்கின் வழியாக நாம் உள்ளிழுக்கும் காற்று, மூச்சுக்குழாய் வழியாக நுரையீரலுக்கு செல்கிறது. மூச்சுக்குழாய் மார்புப்பகுதியில் இரண்டாக பிரிந்து வலது, இடது நுரையீரல்களுக்கு செல்கிறது. வலது நுரையீரல் மூன்று பாகமாகவும் (lobes) இடது நுரையீரல் இரண்டு பிரிவாகவும் உள்ளது. இரண்டாக பிரியும் மூச்சுக் கிளைக் குழாய்கள் (Bronchi) பல நுண் கிளைகளாக பிரிந்து மில்லியன் கணக்கான நுண்காற்றறைகள் (Alveoli) எனப்படும் காற்றுப்பைகளில் முடிவுறும். இந் நுண்காற்றுப்பைகள் மிக மென்மையான தசைகளை கொண்டவை. இதில் பல நுண்ணிய இரத்தக்குழாய்கள் இருப்பதால், நுரையீரல் தமனி மூலமாக வந்த கார்பனீரொசைடு நிறைந்த இரத்தத்தில் உள்ள கார்பனீரொசைட்டை வெளியேற்றி, புதிய ஆக்சிசனை ஏற்றுக்கொண்டு, நுரையீரல் சிரைகள் மூலமாக இதயத்திற்கு செல்கிறது. இந்த நுண்வளிப்பைகளில்தான் வளிமப் பரிமாற்றம் நிகழ்கின்றது.  
பொதுவாக நுரையீரலில் சுரக்கும் சளி போன்ற நீர்மம் சில தூசிகளை அகற்றி வெளியேற்றும். காற்றுக்குழாயில் உள்ள நுண்மயிர்கள், மேல் நோக்கி தூசுகளை கொண்ட மியுக்கசை வெளியேற்ற, நாம் அறியாமலே அவற்றை விழுங்கிவிடுகிறோம். உடல் நலம் சரியில்லாமல் போனால் மட்டுமே அவை சளியாக மூக்கின் வழியாக வெளியேறும். மூக்கினுள்ளே உள்ள மயிர் கூட தூசுகளை வடிகட்டும். இதையும் தாண்டி ஏதேனும் தூசு உள் நுழைந்தால் இருமல், தும்முதல் முதலானவற்றால் வெளியேறிவிடும்.
# சுற்றோட்டத் தொகுதி

## சுற்றோட்டத் தொகுதி நோய்கள்

பல நோய்கள் சுற்றோட்டத் தொகுதியைப் பாதிக்கின்றன. இதயக் குழலிய நோய் இதய குழலிய அமைப்பைப் பாதிக்கும் மற்றும் நிணநீரிய நோய்கள் நிணநீரிய அமைப்பை பாதிக்கும். இதயத்தில் நிபுணத்துவம் வாய்ந்த மருத்துவ வல்லுநர்கள் இதயவியல் மருத்துவர்கள் ஆவர். இதயமார்பக நிபுணர்கள் நெஞ்சக பகுதிக்குள் இதய சுற்றியுள்ள பகுதிகளுக்கும் அறுவை சிகிச்சைகள் செய்யவும் இவர்கள் நிபுணத்துவம் பெற்றுள்ளனர். குழலிய அறுவை மருத்துவர்கள் சுற்றோட்ட அமைப்பு பகுதிகளில் கவனம் செலுத்துகின்றனர்
# பாலியல் கல்வி விளையாட்டு

பாலியல் கல்வியை மக்களிடம் கொண்டு சேர்க்க விளம்பரம், திரைப்படங்கள், ஒலிநாடாக்கள் என்று பல்வேறு விதங்களில் அரசு அமைப்புகளும், தனியார் தன்னார்வ அமைப்புகளும் முயற்சி செய்கின்றன. அந்த வகையில் கணினி **விளையாட்டு** மூலம் **பாலியல் கல்வி**யைப் புகட்டும் முறையும் ஒன்று.
# பாலியல் கல்வி விளையாட்டு

## பயன்பாடு

விளையாட்டின் மூலம் ஆணுறையின் அவசியம், பாதுகாப்பு உணர்வு, நோயின் தன்மை போன்றவற்றை விளையாடும் நபர் அறிந்து கொள்வர். இதன் மூலம் நோயைப் பற்றியும், அதன் தற்காப்பு முறைகள் பற்றியும் அறிந்து செயல்பட முடியும்.
# பாலியல் கல்வி விளையாட்டு

## விந்தணுக்களைப் பிடித்தல்

இத்தகு பாலியல் கல்வி விளையாட்டுகளில் ஒன்று விந்தணுக்களைப் பிடித்தல் (catch the sperm). இந்த விளையாட்டில் எதிர்வருகின்ற விந்தணுக்களையும், நோய்க் கிருமிகளையும் ஆணுறையைப் பயன்படுத்தி பிடிக்கவேண்டும். இந்த விளையாட்டு கணினி, கைபேசி என எல்லாவற்றிலும் எளிதாக விளையாடும் வகையில் இணைக்கப்பட்டுள்ளது.
# வில்–அம்பு

லின், மரம் மற்றும் நார் கண்ணாடியாலான நவீன மீள்கட்டமைப்பு.]]
**வில்லும் அம்பும்**, இவ்விரண்டும் ஒருங்கிணைந்து, எய்யும் ஆயுதஅமைப்பாக அறியப்படுகின்றது. வில்வித்தை என்பது ஓர் அற்புதமான கலை மற்றும் திறமை ஆகும்.
# வில்–அம்பு

## விரிவுரை

வில் என்பது வளைவான வடிவமுடைய, காற்றியக்க எறிகணையான அம்புகளைஎய்ய உதவும் சாதனம் ஆகும். வில்லின் இருமுனைகளின் இணைப்பை நாண் என்பர், நாணை பின்னிழுக்கும் போது வில்லின் முனைகள் வளைக்கப்படும். நாணை விடுவிக்கையில், வளைக்கப்பட்டிருக்கும் கிளையின் நிலையாற்றல், அம்பின் திசைவேகமாக மாறும்.வில்லிலிருந்து அம்புகளை எய்யும் கலையை அல்லது விளையாட்டை, வில்வித்தை என்பர்.  
இன்று, வில்லும் அம்பும் பிரதானமாக வேட்டையாடுதலுக்கும் விளையாட்டுக்கும் பயன்படுத்தப்படுகின்றன.  
வில்லை தயாரிப்பவரைவில்செய்வோன்(bowyer)எனலாம்,அம்புகளை தயாரிப்பவரை அம்பன் (fletcher) எனலாம்&nbsp;—அல்லது உலோக அம்புமுனைகளை தயாரிப்பவரை அம்புக்கொல்லன் எனவும் குறிப்பிடலாம்.
# வில்–அம்பு

## வரலாறு

நான்காம் நூற்றாண்டில், பாண்டிக்காபேயத்தில்(நவீன கெர்ச்சு), அம்பெய்யும் சாகர்கள்.]]
மேல் பழையகற்காலத்திற்கும் இடைகற்காலத்திற்கும் இடையில்தான் வில்லும் அம்பும் தோன்றின.  
பொ.ஊ. 16-ஆம் நூற்றாண்டிலிருந்து வெடிமருந்தின்பரவலாக உபயோகத்துக்கு முன், வில் பழங்காலத்தில் ஒரு முக்கிய ஆயுதமாக வேட்டையிலும், போர்முனையிலும் இருந்தது.
# வில்–அம்பு

## அமைப்பு

### வில்லின் பாகங்கள்

வில்லின் அடிப்படைக் கூறில், இரு வளைந்த இழுபடக்கூடிய கிளைகளை (பாரம்பரியமாக மரத்தில் செய்யப்படும்), இணைக்கும் வகையில் தண்டு இருக்கும். கிளைகளின் இரு முனைகளை இணைக்கும் நாரை/கம்பியை, நாண்என்பர்.இழு-எடை அதிகரிக்க, வில்லின் சக்தியும் அதிகரிக்கும், அதாவது அதைகொண்டு வழக்கமான அம்பை அதிக வேகத்துடனும், கனமான அம்பை வழக்கமான வேகத்தோடும் எய்ய முடியும்.  
வில்லின் பாகங்கள் மேலும் துணைப்பிரிவுகளாக பிரிக்கப்பட்டுள்ளன. இரு கிளைகளில், மேலுள்ளதை மேல்கிளை என்றும்; கீழுள்ளதை, கீழ்கிளை என்றும் குறிப்பிடுவர்.ஒவ்வொரு கிளையின் முனையிலும், நாணை அதனுடன் இணைக்க நாண் பள்ளம் / குதை இருக்கும்.தண்டுப்பகுதியை, வில்லாளி வில்லை பிடிக்கும் இடமான பிடி,அம்பு மனை மற்றும் காண்குழிஎனப் பிரிக்கலாம். அம்பு மனை என்பது, குறி வைக்கையில்அம்பைத் தாங்க, பிடிக்கு மேலுள்ள ஒரு சிறு விளிம்பு.தண்டின் பிடிக்கு மேலுள்ள, அம்பு மனையைக் கொண்ட பகுதியை காண்குழி என்பர்.  
ஒரு கலப்பு வில்லின்கிளைகளை உருவாக்க சில மூலப்பொருட்கள், கலவையாக பயன்படுத்தபடுகிறது. இதுதான் வில்லின் கிளைகளின் செயல்பாட்டிற்கு ஏற்றவாறு சிறப்பு வாய்ந்த மூலப்பொருட்கள் பயன்படுத்த வகைசெய்தது. பண்டைய கலப்பு வில்லில், பரிமாண நிலைத்தன்மைக்காக 'மரத்தை' உள்ளகமாகவும், 'கொம்பை' அழுத்த ஆற்றலை சேமிக்கவும், மற்றும் இழுவிசை ஆற்றலை சேமிக்கவல்லதசைநார்ஆகியவற்றை பயன்படுத்தப்பட்டன.இத்தகைய வில்களில், கிளையின் முனை திடமாக இருப்பதால், வெளிவளை முனை போன்ற விளைவை அளிக்கும்.இவ்வில்லின் அரபுப் பெயர் *<nowiki/>'சியா*' ஆகும்.  
நவீன வில்கள் பல்லடுக்கு மரம், கண்ணாடி இழை, உலோகங்கள்,மற்றும் கரிம நார் போன்ற மூலபொருட்களால் ஆக்கபடுகின்றன.
# வில்–அம்பு

## அமைப்பு

### அம்புகள்

பொதுவாக, ஒரு பக்கத்தில் அம்புமுனையும், மறுபக்கமத்தில் நிலைநிறுத்தி மற்றும் நாண் பள்ளமும் கொண்ட ஓர் எளிய கோல்தான் அம்பு எனப்படுகிறது. நவீன அம்புகள் கரிம நார், அலுமினியம், நார்க்கண்ணாடி மற்றும் மரத்தால் ஆனவை. கரிமத்தாலான கோல்கள் இலகுவாகும், வளையாமலும் இருக்கும், ஆனால் விலையுயர்ந்தது. அலுமினியத்தால் ஆன கோல்கள், கரிம கோல்களைவிட விலை மலிவானது, அனால் பயன்படுத்தும்போது வளையக்கூடும்.மரத்தாலான கோல்கள்தான் மிகச் சிக்கனமான தேர்வாகும், அனால் இவை எப்போதும் ஒரே எடை மற்றும் அளவில் இருப்பதில்லை, மேலும் மற்ற கோல்களுடன் ஒப்பிடுகையில் எளிதில் உடையக்கூடியது. கலச்சாரங்களை பொறுத்து அம்பின் நீளம் வேறுபடும்.நவீன அம்புகளின் நீளம் 22 இன்ச் (56 செ.மீ.) முதல் 30 இன்ச் (76&nbsp;செ.மீ.) வரை இருக்கும். உட்கூம்பு அம்பு, அம்புமுனைக்குப் பின் மிக தடித்தும், நாண் பள்ளத்தை நோக்கி படிப்படியாக தடிமன் குறையும். இடைதடித்த அம்பு,நடுவில் மிகுதியாக தடித்திருக்கும். போர்/வேட்டை அல்லாது இலக்கை தாக்க பயன்படும் அம்பை இலக்கு அம்பு என்பர். பொதுவாக இவை எளிய அம்புமுனைகளைக் கொண்டிருக்கும்.  
பாதுகாப்புக் காரணங்களுக்காக, அம்பைத் தொடுக்காமல், வெறும் நாணை எய்யக்கூடாது; அம்பில்லாமல் எய்கையில், வில்லின் ஆற்றல் முழுவதும் வில்லின் கிளைகையே தாக்கும். இது வில்லிற்கு சேதத்தை விளைவிக்கும்.
# வில்–அம்பு

## அமைப்பு

### அம்புமுனைகள்

இலக்கை தாக்க வடிவமைக்கப்பட்ட கூர்முனையையே அம்புமுனை என்பர். பொதுவாக, இவை கணைக்கோலின் பிடிகுழியுள் இணைக்கப்படும் தனி உருப்படி ஆகும். கடந்தகாலத்தில் தீக்கல், எலும்பு, கொம்பு அல்லது உலோகத்தை அம்புமுனைகளாக பயன்படுத்தப்பட்டன. பல நவீன அம்புமுனைகள் எஃகால் ஆனவை. மரம் மற்றும் இதர பாரம்பரிய பொருட்களால் ஆனவையும் இன்றும் அவ்வப்போது உபயோகப்படுத்தபடுகிறது. பற்பல அம்புமுனை வகைகள் உள்ளன, அதில் பொதுவானவை துளைக்கும்முனை (போட்கின் முனை), அகன்றமுனை, மற்றும் கணைமுனை.துளைக்கும்முனை என்பது உலோகத்தால் ஆன கவசத்தை ஊடுருவுவதற்காகவே வடிவமைக்கப்பட்ட ஈட்டி போன்ற அமைப்புடையது. கணைமுனை என்பது ஓர் எளிய கூரான/மழுங்கிய உலோகக் கூம்பை அம்பின் முனையின் மேலே பொருத்தியபடி இருக்கும். முக்கியமாக, இவ்வகை முனை குறி வைத்து இலக்கை சாய்க்கப் பயன்படும். கணைமுனையும் கணைக்கோலும் ஒரே விட்டத்தை கொண்டிருக்கும். இவைகளைத்தவிர இதர முனைகளும் உள்ளன, மழுங்கியமுனை என்பது இலக்கை துளைக்காமலும் பற்றிக்கொல்லாமலும் இருக்க, அம்புமுனை தட்டையாக  வடிவமைக்கப்பட்டிருக்கும். இவ்வகை முனைகள் விளையாட்டிற்கும் பறவைகளை வேட்டையாடவும் பயன்படும். இப்பகுதி பொதுவாக, வில்லாளியின் விரல்களால் ஏற்படும் தேய்மானத்தை குறைக்க, நூல் சுற்றப்பட்டிருக்கும். நாணின் ஒரு முனையில் நிரந்தரமான சுருக்கு முடிச்சும், மறுமுனையில் தற்காலிக முடிச்சாக கட்டப்படும். பாரம்பரியமாக இந்த முடிச்சை வில்லாளியின் முடிச்சு என்பர், ஆனால் இது ஒரு உருளை முடிச்சு ஆகும். இந்த முடிச்சை சரிசெய்து நாணின் நீளத்தை மாற்ற இயலும்.
# வில்–அம்பு

## வகைகள்

- வெளி வளைமுனை வில்: வில்லின் முனைகள் வில்லாளியை விட்டு விலகி, வெளிப்புறமாக வளைந்திருக்கும். நாணை இழுக்கையில் இந்த வளைவு நேராகி, நாணை விடுவிக்கையில் மீண்டும் வளைந்த நிலைக்கு திரும்பிவிடும். இவ்வமைப்பு அம்பிற்கு கூடுதல் திசை வேகத்தை அளிக்கும்.
- வெளிவளை கிளை வில்: இயல்புநிலையின் போது, வில்லின் கிளைகள் முற்றிலுமாக வில்லாளியை விட்டு விலகி, வெளிப்புறமாக வளைந்திருக்கும்.
- தட்டை வில்: thகிளைகள் உருளையாக அல்லாமல் தட்டையாக இருக்கும். பல தொல்குடி அமெரிக்க சமூகங்களில், இது பாரம்பரியமான மற்றும் மிகவும் ஆற்றல் மிக்க வடிவமாக இருந்தது.
- கலப்பு வில்: ஒன்றிற்கும் மேற்பட்ட மூலப்போருட்களால் தயாரிக்கப்படும் வில்.
- மடிப்பு வில்: எளிதாக எடுத்துச்செல்லும் வசதிக்காக மடிக்கக்கூடிய வில், பொதுவாக இதில் 3 பாகங்கள் இருக்கும்: 2 கிளைகள் மற்றும் ஓர் தண்டு.
- கப்பிமுனை வில்: இயந்திர உதவியுடன் நாணை இழுக்கவல்ல வில்.பொதுவாக, இவ்வுதவி கிளைகளின் முனையில் உள்ள கப்பிகள் மூலம் பெறப்படுகின்றன.
# வில்–அம்பு

## கிடைநிலை வில்

கிடைநிலை வில்லில், **முடுக்கி** என்று அழைக்கப்படும், வில்லின் கிளைகள், செங்கோணத்தில் குறுக்குக் கம்புடன் இணைக்கப்பட்டிருக்கும். இவ்வமைப்பு இயந்திரத்தால் நாணை இழுத்துப் பிடிக்க வகைசெய்யும்.நாணை இழுத்துப்பிடிக்கும் இந்த இயந்திரநுட்பத்தில், ஒரு விசையைக்(trigger) கொண்டு நாணை விடுவிக்க இயலும்.கிடைநிலை வில் அம்பிற்கு பதில், "ஆணியை" ஏவும்.
# வில்–அம்பு

## புராணங்களில் வில்

இதிகாச நாயகர்கள் வில்வித்தையில் சிறந்தவர்களாக இருந்தனர். வில் அவர்களின் முக்கிய ஆயுதமாக இருந்தது. இதற்காக அவர்கள் முறையாகப் பயிற்சி மேற்கொள்வர். வில் போர்க்கலையாக விளங்கியது. இராமாயணம், மகாபாரதம் ஆகிய இரு இதிகாசங்களிலும் நடைபெற்ற போர்களில் வில்வழி சண்டை செய்வதே வழக்கமாக இருந்திருக்கிறது. வில்வித்தையில் சிறந்த வீரர்களை வில்லாளிகள் என்று போற்றுவது வழக்கமாக இருந்தது. வில்வித்தைக்கு அஸ்திரப் பயிற்சி என்றும் பெயர் உண்டு. வில்லுக்கு விஜயன் என்பது பழமொழி.
# வில்–அம்பு

## புராணங்களில் வில்

### மகாபாரதத்தில் வில்

மகாபாரதத்தில் துரோணாச்சாரியார் கௌரவர்களுக்கும் பாண்டவர்களுக்கும் சமமாக வில்வித்தை பயிற்றுவித்தார். துரோணரிடம் வில்வித்தை பயில விரும்பி இயலாமல் போனவன் ஏகலைவன். எனினும் துரோணரின் பிரதிமையைச் செய்து வைத்து வில்வித்தை பயின்றான் என்பது வரலாறு. அருச்சுனன் இரவில் வில்மூலம் அம்பு எய்யவும், நுண்ணிய அம்புகளால் எதிரிகளைப் பயமுறுத்தவும் கற்றிருந்தான். துரோணர் வைத்த வில்வித்தை சோதனையில் அருச்சுனன் ஒருவனே வென்றான் என்பதற்குப் பறவையின் கழுத்தைக் குறித்த கதை இன்றும் வழங்கப்படுகிறது. மகாபாரத யுத்தத்தில் சிகண்டியால் வீழ்த்தப்பட்ட வீடுமன் அம்புகளால் ஆன படுக்கையிலேயே கிடத்தப்பட்டான். இது வீரர்களுக்குரிய
இருந்துள்ளது.
# வில்–அம்பு

## புராணங்களில் வில்

### இராமாயணத்தில் வில்

இராமன் உள்ளிட்ட சகோதரர்களுக்கு விசுவாமித்திரரே வில்வித்தைகளைக் கற்றுத் தந்தார். இராமனும் இலக்குவனும் வில்லில் சிறந்த வீரர்களாக விளங்கினர். சனகன் வைத்திருந்த சிவதனுசு வில்லை உடைத்தே இராமன் சீதையைத் திருமணம் செய்து கொண்டான் என்பதும் பரசுராமனின் வில்லை ஒடித்தவன் இவன் என்பதும் குறிப்பிடத்தக்கது. இராமன் மராமரம் ஏழும் எய்தவன் என்பது அவனுடைய வில்திறமைக்குச் சான்றாகும்.
# வில்–அம்பு

## புராணங்களில் வில்

### இராமாயணத்தில் வில்

#### வில்லின் சக்தி

வில்லில் பூட்டப்படும் அம்புகள் (அஸ்திரங்கள்) தற்காலத்து ஏவுகணைகள் போலவும் செயல்பட்டுள்ளன. பிரம்மாஸ்திரம், நாகாஸ்திரம், அக்னியாஸ்திரம், வருணாஸ்திரம், நாராயணாஸ்திரம் போன்றவை அத்தகு சக்தி படைத்தவையாக திகழ்ந்திருக்கின்றன.
# வில்–அம்பு

## புராணங்களில் வில்

### நாயகர்களும் வில்களும்

வில்லாளிகள் வைத்திருந்த விற்களுக்குத் தனித்த பெயர்களும் உண்டு.
- சிவனின் வில் - பிநாகம்
- கண்ணனின் வில் - சாரங்கம்
- இராமனின் வில் - கோதண்டம்
- அருச்சுனனின் வில் - காண்டீபம்
- கர்ணனின் வில் - காண்ட பிரஸ்தம்
- மன்மதனின் வில் - கரும்பு
# வில்–அம்பு

## புத்தக மேற்கோள்கள்

-
-
-
-
-
-
# இறைவி

**இறைவி** பெண்பால் கடவுள்களைக்குறிக்கும். இறைவியர் ஓரிறை அல்லது ஈரிறை சமயங்களிலும் கூட காணப்படுகின்றனர். பல கலாச்சாரங்களில் பூமி, தாய்மை, காதல், வீடு, போர், இறப்பு, குணப்படுத்துதல் முதலியவை இறைவிகளுக்கே உறியவைகளாகக் கருதப்படுகின்றன. பண்டைய கிரேக்க மதம், இந்து மதம் போன்றவற்றில் பெண் கடவுளை வணங்கும் முறை உள்ளது. ஆனால் சமணம், பௌத்தம் போன்ற சில மதங்கள் கடவுள்களை வணங்குவதில்லை மாறாக போதனைகளை பின்பற்றுகின்றன. சில சமயங்களின் பெண்கடவுள்களே முதன்மைக்கடவுளர்களாகவும் உள்ளனர். இந்துமதத்தில் சாக்தம் என்னும் பிரிவினர் சக்தி மட்டுமே தெய்வம், மற்ற தெய்வங்கள் கிடையாது என கருதுகின்றனர். இது திருமால் மற்றும் சிவனேடு சேர்ந்து மூன்று பெரும் இந்துமதத்தின் பிரிவுகளில் ஒன்றாகும். திபெத்திய புத்த மதத்தில் ஆர்ய தாரா என்னும் பெயரில் ஒரு பெண் போதிசத்துவரை வணங்குகின்றனர்.
# இறைவி

## இந்து மதம்

இந்து மதத்தில் கடவுள்கள் இல்லற வாழ்க்கை வாழ்பவர்களா இருக்கிறார்கள். தம்பதி சமேதமாக இருப்பதால், இந்து மதத்தில் பெண் கடவுள்களுக்கு மனைவி, தாய், மகள் என உறவுகளும் இருக்கின்றன. சிவபெருமானின் மனைவியாக சக்தியையும், பெருமாளின் மனைவியாக திருமகளையும், பிரம்மாவின் மனைவியாக சரஸ்வதியையும் இந்து புராணங்கள் சுட்டுகின்றன. சக்தியின் வடிவமாக பார்வதியும், செல்வத்திற்கு அதிபதியாக மகாலட்சுமியும், கல்விக்கு தெய்வமாக சரஸ்வதியையும் இந்துக்கள் வணங்குகின்றார்கள்.  
துர்க்கை வழிபாடு மிகச்சிறந்த எடுத்துக்காட்டாக உள்ளது.  
அத்துடன் நதி, நிலம் போன்றவைகளையும் இறைவியாக பெயரிட்டு வணங்கும் வழக்கமும் இருந்து வருகிறது. உதாரணமாக கங்கை, யமுனை, சரஸ்வதி, காவிரி போன்ற நதிகளை குறிப்பிடலாம்.  
1. பார்வதி
1. லட்சுமி
1. சரஸ்வதி
1. காளி
1. கங்கை
1. ராதை
1. சீதை
1. ருக்மணி